Valitsusjuhti võõrustas visiidi ajal Soome peaminister Juha Sipilä.

Peaministrid arutasid muu hulgas kahe riigi vahelisi ning Euroopa Liidu ja Venemaa suhteid, vahendas "Aktuaalne kaamera".

Soome valitsusjuht Juha Sipilä tõstis esile, et kahe riigi kaubavahetus on püsinud eelmise aasta tasemel.

Nii Sipilä kui ka Dmitri Medvedev rõhutasid häid kaubandussuhteid, mille üheks näiteks on Venemaale uue tselluloositehase ehitamise kavatsus.

Dmitri Medvedev tõdes, et kuigi riigi suhted Läänega on keerulised, on Soome konstruktiivne partner.